Hainan

Hainan (海南 txinera sinplifikatuz), Txinako Herri Errepublikako probintzia baten izena da. Probintziak 139.400 kilometro koadroko azalera dauka eta 2004ko erroldaren arabera 64.610.000 biztanle bizi ziren bertan.

Hiriburua Haikou da.

 Inguru naturala eta kokapena 
Hainan, uhartea den probintzia bakarra da, eta Txina hegoaldean dago Guangdongeko probintziatik (Leizhou penintsula) itsarte estu batek banatzen duelarik. Txinako probintziarik txikiena da, eta Deng Xiaopingek 1980ko hamarkadan izendatutako Gune Ekonomiko Berezietatik handiena.

Hainan uharteak Belgikaren antzeko azalera dauka, eta Txinako Herri Errepublikako uharterik handiena da, Taiwan probintzia kontutan hartzen ez bada. Hainan mendebaldean Tonkingo golkoa dago, eta probintziako punturik altuena Wuzhi mendia da, itsasoaren mailatik 1.876 metrora. Hainan uharte nagusitik hegoaldera beste berrehun bat uharte daude, eta Txinako Herri Errepublika eta Malasiak gatazka dute uharte horien gaineko kontrola bereganatu nahi dutelako.

 Klima 
Hainan probintziak klima azpitropikal hezea dauka, tenperatura epela da urte osoan zehar, baita neguan ere, eta prezipitazioak ugariak (2.000mm inguru jausten dira batez beste). Hainan probintzian Txinako Herri Errepublikako hondartzarik ezagunenetakoak daude, eta horien artean handiena Sanyako hondartza. Milaka turista txinatarren oporretarako lekua da Sanya.

 Historia 
1980ko hamarkadan Gune Ekonomiko Berezi izendatu zutenetik, probintziak garapen handia izan duen arren, egitasmoen emaitzak ez ziren Txinako Herri Errepublikako gobernuak uste izan zituenak, eta Shenzhen bezalako hiriek lortutako garapen eta hazkundetik urruti geratu da Hainan.

 Banaketa administratiboa 
Txinako probintzia gehienak ez bezala, Hainanek beste administratzio sistema bat darabil konderri eta barrutiak sailkatzeko eta horregatik prefektura mailako bi hiri, hamar konderri eta sei udalerrik osatzen dute.

 Mapa # Izena Txinera sinplifikatuz Pinyineraz Mota450px1Haikou海口市Hǎikǒu ShìPrefektura mailako hiria2Sanya三亚市Sānyà ShìPrefektura mailako hiria3Wenchang文昌市Wénchāng ShìAzpiprefektura mailako hiria4Qionghai琼海市Qiónghǎi ShìAzpiprefektura mailako hiria5Wanning万宁市Wànníng ShìAzpiprefektura mailako hiria6Wuzhishan五指山市Wǔzhǐshān ShìAzpiprefektura mailako hiria7Dongfang东方市Dōngfāng ShìAzpiprefektura mailako hiria8Danzhou儋州市Dānzhōu ShìAzpiprefektura mailako konderria9Lingao临高县Língāo XiànAzpiprefektura mailako konderria10Chengmai澄迈县Chéngmài XiànAzpiprefektura mailako konderria11Ding'an定安县Dìng'ān XiànAzpiprefektura mailako konderria12Tunchang屯昌县Túnchāng XiànAzpiprefektura mailako konderria13Changjiang Li Konderri Autonomoa昌江黎族自治县Chāngjiāng Lízú ZìzhìxiànAzpiprefektura mailako konderri autonomoa14Baisha Li Konderri Autonomoa白沙黎族自治县Báishā Lízú ZìzhìxiànAzpiprefektura mailako konderri autonomoa15Qiongzhong Li eta Miao Konderri Autonomoa琼中黎族苗族自治县Qióngzhōng Lízú Miáozú ZìzhìxiànAzpiprefektura mailako konderri autonomoa16Lingshui Li Konderri Autonomoa陵水黎族自治县Língshuǐ Lízú ZìzhìxiànAzpiprefektura mailako konderri autonomoa17Baoting Li eta Miao Konderri Autonomoa保亭黎族苗族自治县Bǎotíng Lízú Miáozú ZìzhìxiànAzpiprefektura mailako konderri autonomoa18Ledong Li Konderri Autonomoa乐东黎族自治县Lèdōng Lízú ZìzhìxiànAzpiprefektura mailako konderri autonomoa19Paracels, Spratlys, eta Zhongsha uharteak海南省西沙群岛、南沙群岛、中沙群岛办事处Hǎinán shěng Xīshā Qúndǎo, Nánshā Qúndǎo, Zhōngshā Qúndǎo Bànshìchù

 Politika 
Hainan probintziako gobernadorea Luo Baoming da. Txinako Alderdi Komunistak probintzian duen ordezkaria Wei Liucheng da.

 Garraioa 
 Aireportuak 
 Kokapen Hiria NAZE NAGE Aireportuaren izena HAINAN   Haikou ZJHK HAK Haikou Meilan Nazioarteko Aireportua Sanya ZGSY SYX Sanya Phoenix Nazioarteko Aireportua

 Kanpo estekak 

  Hainango gobernuaren webgunea.

 Erreferentziak 

Kategoria:Hainan
Kategoria:Txinako Errepublikaren lurralde gatazkak